b'\n_START_ARTICLE_\nRussell Westbrook\n_START_SECTION_\nNBA-karrieren\n_START_PARAGRAPH_\nRussell Westbrook ble k\xc3\xa5ret til m\xc3\xa5nedens Rookie i Western Conference to ganger i sin debutsesong i NBA (desember og februar), og ble i tillegg stemt inn p\xc3\xa5 \xc3\xa5rets Rookie-lag. I sin f\xc3\xb8rste sesong klarte han ikke \xc3\xa5 f\xc3\xb8re Thunder til playoffs, men \xc3\xa5ret etter, i 2009-10 sesongen var han med \xc3\xa5 f\xc3\xb8re Thunder til 50 seire i grunnserien, noe som holdt til en 8.-plass og den siste playoffplassen i Western Conference. Dog r\xc3\xb8k Thunder ut i f\xc3\xb8rste runde mot Los Angeles Lakers, som til slutt vant playoffs._NEWLINE_2010-11-sesongen, Westbrooks tredje i NBA, blir av mange sett p\xc3\xa5 som hans virkelige gjennombrudd. P\xc3\xa5 grunn av godt spill i starten av sesongen ble han valgt som reserve i [NBA All-Star-kamp|All-Star-kampen], noe som ble hans f\xc3\xb8rste opptreden i den gjeve showkampen. Ved endt sesong ble han ogs\xc3\xa5 bel\xc3\xb8nnet med plass p\xc3\xa5 All-NBA Second-Team, etter \xc3\xa5 ha v\xc3\xa6rt med \xc3\xa5 f\xc3\xb8re Thunder til 55 seire og 4.-plass i Western Conference. I playoffs slo Thunder f\xc3\xb8rst ut Denver Nuggets i fem kamper, f\xc3\xb8r det gikk til syv kamper mot Memphis Grizzlies i semifinalen i Western Conference. I den avgj\xc3\xb8rende kampen viste Westbrook virkelig hvorfor han hadde blitt s\xc3\xa5 poppul\xc3\xa6r i Thunder ved \xc3\xa5 registrere en tripple-double p\xc3\xa5 scoringstavla, med 14 poeng, 10 returer og 14 assists. I finalen i Western Conference tapte Thunder 4-1 mot Dallas Mavericks_NEWLINE_I starten av 2012 signerte Westbrook en kontraktforlengelse med OKC Thunder. Den nye kontrakten sikret han fem nye \xc3\xa5r i Oklahoma City, til en verdi av \xc2\xa380 millioner. F\xc3\xb8r kontakten ble skrevet var det en del spekulasjoner p\xc3\xa5 om Westbrook skulle f\xc3\xa5 en s\xc3\xa5 god kontrakt, ettersom mange mener han ikke passer helt inn i laget, og p\xc3\xa5 grunn av en ryktet krangel med klubbens store stjerne Kevin Durant, men ved signeringen avviste Westbrook disse ryktene. _NEWLINE_2012 f\xc3\xb8rte nok en gang til at Westbrook ble reserve p\xc3\xa5 All-Star-laget, og at han havnet p\xc3\xa5 All-NBA Second-team. Westbrook var ogs\xc3\xa5 med \xc3\xa5 f\xc3\xb8re Thunder til deres f\xc3\xb8rste NBA-finale siden klubben flyttet til Oklahoma City, men de tapte denne 4-1 sammenlagt mot Miami Heat.'